कहा- अकेले तो राहुल गांधी हैं, उनके पीछे IT, CBI, ईडी और सब नेता पड़े हुए
Rajasthan Assembly (Vidhan Sabha)  Ashok Gehlot Minister Ramlal Jat  - Follow Rajasthan Assembly Session Latest News Update On Dainik Bhaskar.विधानसभा में राजस्व के अनुदान मांगों पर बहस के जवाब के दौरान राजस्व मंत्री रामलाल जाट ने पीएम मोदी के एक अकेला सब पर भारी वाले बयान पर तंज कसते हुए कहा
विधानसभा में राजस्व के अनुदान मांगों पर बहस के जवाब के दौरान राजस्व मंत्री रामलाल जाट ने पीएम मोदी के एक अकेला सब पर भारी वाले बयान पर तंज कसते हुए कहा- अकेले मोदी नहीं,अकेले तो राहुल गांधी हैं। उनके पीछे सब पड़े हैं। सत्ता के शिखर पर बैठा आदमी अकेला कैसे हो सकता है?
रामलाल जाट ने कहा- सत्ता के शिखर पर बैठा हुआ आदमी कह रहा है कि मैं अकेला, सब पर भारी। वो अकेला कहां है? ईडी, इनकम टैक्स, सीबीआई उनके साथ। आरएसएस और विश्व हिंदू परिषद उनके साथ। पूरी कार्पोरेट लॉबी और अडाणी उनके साथ हैं। रामलाल जाट गुरुवार रात विधानसभा में राजस्व की अनुदान मांगों की बहस के जवाब में बोल रहे थे।
रामलाल ने कहा- वास्तव में अकेला तो राहुल गांधी है। उनके पीछे इनकम टैक्स, सीबीआई, सारे नेता पीछे पड़े हैं। अकेला तो वो है, जिसके पीछे सब पड़े हैं। वो नहीं है, जो सत्ता के शिखर पर बैठा है। राहुल गांधी ने तमाम शक्तियों का मुकाबला करते हुए कन्याकुमारी से कश्मीर तक यात्रा निकाली। इस यात्रा में गरीब, दलित, किसान, मजदूर सहित सब लोग जुड़े। व्यापारी भी जुड़े, आरबीआई के पूर्व गवर्नर भी जुड़े।
बीजेपी-कांग्रेस राज में उद्योगपतियों को जमीन देने के आंकड़े गिनाए
रामलाल जाट ने अडाणी ग्रुप को राजस्थान में अलॉट की गई जमीन को लेकर पिछले दिनों उपनेता प्रतिपक्ष राजेंद्र राठौड़ के तंज कसने पर जवाब दिया। रामलाल ने बीजेपी और कांग्रेस राज में जमीन आवंटन के आंकड़े गिनाते हुए कहा- बीजेपी राज की तुलना में कांग्रेस राज में सरकारी विभागों को ज्यादा जमीन आवंटित की है। निजी क्षेत्र को भी जमीन दी है। उद्योगपतियों को जमीन अलॉटमेंट हमने भी किया। आपने भी किया, लेकिन बेवजह आरोप लगाना गलत है।
राठौड़ बोले- अब तो अडाणी से दोस्ती हो गई होगी 
रामलाल पर तंज कसते हुए उपनेता प्रतिपक्ष राजेंद्र राठौड़ ने कहा- अब तो अडाणी से मित्रता हो गई होगी। अडाणी से कोई दुश्मनी नहीं होगी। अडाणी से दोस्ती हो गई। यह तो सदन में बोल दीजिए। नेता आरोप ना लगाएं अटारी से मित्रता हो गई यह तो रिकॉर्ड पर ले आओ।
पॉलिसी सबके लिए हो एक के लिए नहीं
रामलाल जाट ने कहा- किसी उद्योगपति के खिलाफ नहीं है। हम तो निवेश लाने के लिए पूरी दुनिया में घूमकर उद्योगपतियों को बुलाया था। झगड़ा उस चीज का है कि हमने जो पॉलिसी बनाई। उसमें सब लोग हैं। आप लोगों ने पॉलिसी बनाई वह केवल एक ही आए उस पर हैं। हमारा झगड़ा केवल एक को फायदा देने से है।
ये भी पढ़ें
कल्ला बोले- वाड्रा ने पूरा पैसा दिया, रजिस्ट्री भी हुई:जमीन घोटाले के आरोप में विधानसभा में हंगामा; राठौड़ ने कहा- ये कपड़े भी त्याग देंगे
राजस्थान विधानसभा में एक बार फिर प्रियंका गांधी के पति राबर्ट वाड्रा को लेकर हंगामा हुआ। BJP ने वाड्रा पर जमीन घोटाले का आरोप लगाया। शिक्षा मंत्री बीडी कल्ला ने कड़ी आपत्ति जताते हुए कहा कि आप जिस पर आरोप लगा रहे हैं, उन्होंने एक प्रतिशत भी गड़बड़ी नहीं की। बल्कि BJP नेताओं ने भूमिहीन बनकर जमीनें ली और घोटाला किया। इस मामले में पक्ष-विपक्ष के बीच जमकर नोक-झोंक हुई। सदन में गुरुवार को राजस्व और सामाजिक न्याय व अधिकारिता विभाग की अनुदान मांगों पर बहस हो रही थी। (पूरी खबर पढ़ें)